|  |
| --- |
| **A kurzus kódja(i):** |
| **A kurzus megnevezése**: Nihilizmuson innen és túl |
| **A kurzus megnevezése angolul**: Nihilism and Beyond |
| **A kurzus időpontja:** csütörtök 14.00 – 15.30 |
| **A kurzus előadója**: Váncza Kristóf |
| **Oktatás célja**:  A kurzus célja, hogy megismertesse a hallgatókat a morális nihilizmus mint filozófiai nézet és probléma történetével, főbb megfogalmazási és megküzdési stratégiáival és kortárs, velünk élő dilemmáival.  **Tantárgy tartalma:**  Már az antikvitásban felüti fejét a moralitás klasszikus, ún. realista felfogásának kritikája. Platón dialógusainak hedonista, szofista szereplői azt a kihívást intézik Szókratész felé, hogy szilárdan alapozza meg a moralitást – ennek hiányában ugyanis a morális ítéletek nem bírnak kényszerítő erővel. Nevezhetjük ezt a nihilizmus jelentette kihívásnak. A morális nihilizmus álláspontja szerint márpedig nem létezik efféle metafizikai megalapozás. E nézet szerint tehát nincsenek igaz morális kijelentések, nem létezik morális jó és rossz objektív mércéje, nincsen morális világrend. A morál kritikájának e radikális formája a filozófiatörténet során viszonylag ritkán képviselt nézetnek számít, a modernitásban azonban nagyobb figyelmet kap. A kurzus első felében a morálfilozófia történetének egy-egy epizódját a nihilizmus fénytörésén keresztül vizsgáljuk meg, Platón, Hume, Sade márki, Dosztojevszkij, s persze különös tekintettel a probléma legfontosabb teoretizálója Nietzsche művein keresztül. A kurzus második fele a morális nihilizmus kortárs megközelítéseivel foglalkozik. Egyebek mellett olyan kérdésekre keressük a választ, hogy élőnek tekinthető-e még ez a filozófiai probléma? És ha igen, milyen módon? Milyen jó filozófiai érvek szólnak a nézet mellett illetve ellen, milyen világképbe illeszthető be szervesen? S egyáltalán, mit jelent nihilistának lenni, miként lehet így élni, milyen alternatív etikát vonhat e nézet magával?  **Számonkérési és értékelési rendszer:**  órai munka (20 %), kettő rövid, évközi beadandó (80 %).  **Kötelező irodalom:**  Az irodalom teljes anyagához (a szövegek pdf-verziójához), a kurzusra jelentkező összes hallgató online hozzáférést kap a tanév elején.  • Platón. *Állam* (358b - 362c); *Gorgiász* (482a-489c)  • Sade, Marquis de. 1975. „Az igazság.” (Ford. Petri György) In Ludassy Mária (szerk.) *A francia felvilágosodás morálfilozófiája.* Gondolat, Budapest. 677-681.o.  • Nietzsche, Friedrich. 1997. *A vidám tudomány.* (Ford. Romhányi Török Gábor) Holnap Kiadó, Budapest (részletek)  • Nietzsche, Friedrich. 2019. *A morál genealógiája* (Ford. Óvári Csaba) Attraktor, Máriabesnyő. Előszó, Első fejezet, Második fejezet. (5-72.o.)  • MacIntyre, Alaisder. 1999. *Az erény nyomában.* (Ford: Bíróné Kaszás Éva) Osiris, Budapest. 152-166.o. (Nietzsche vagy Arisztotelész c. fejezet)  • Street, Sharon. 2017. „Nothing “Really” Matters, but That’s Not What Matters.” In Peter Singer (ed.) *Does Anything Really Matter? Essays on Parfit on Objectivity*. 121-148.  **Ajánlott irodalom:**  • Joyce, R.; Kirchin, S. (szerk.) *A World Without Values. Essays on John Mackie’s Moral Error Theory.* Springer, Dordrecht.  • Garner, Richard; Joyce, Richard. (eds.). *The End of Morality: Taking Moral Abolitionism Seriously.* New York, Routledge.  • Megbeszélés szerint. |